Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Никола Димитровски со службена легитимација број 28-0003 и Снежана Михајловска со службена легитимација број 28-0008, изврши вонреден инспекциски надзор над субјектот на инспекциски надзор ЈУ Меѓуопштински Центар за социјална работа Тетово со седиште на ул.121 бр.2, Тетово, застапуван од ВД Директорот Александра Ангелковска и со Записник ИП1 број 16-341 од 30.10.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/21, 99/22, 236/22, 65/23), го донесе следното

**Р Е Ш Е Н И Е**

Се наредува на Александра Ангелковска, ВД Директор на ЈУ Меѓуопштински Центар за социјална работа Тетово (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита („Службен весник на РСМ,, број 104/2019, 146/2019, 275/2019, 302/2020, 311/2020, 163/2021, 294/21, 99/22, 236/22, 65/23), Законот за семејството („Службен весник на Република Македонија” број 80/92, 09/96, 38/2004, 33/2006, 84/2008, 67/2010, 156/2010, 39/2012, 44/2012, 38/2014, 115/2014, 104/2015, 150/2015 и ,,Службен весник на РСМ,, бр.53/21), Законот за социјална сигурност на старите лица („Службен весник на РСМ,, број 104/2019), подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

1. Центарот, во случај кога член на домаќинството е ангажиран како практикант врз основа на договор за ангажирање на невработено лице, да не го засметува надоместокот за практикантска работа како остварен приход и да не донесува решение со кое правото на гарантирана минимална помош се остварува во намален износ, согласно член 31 од Законот за социјалната заштита и член 4 став 1 точка 18 од Правилникот за начинот на остварување на правото на грантирана минимална помош, утврдување на состојбата на приходите, имотот и имотните права на домаќинството, определувањето на носителот на правото, образецот на барањето и потребната документација (,,Службен весник на РСМ,, број 104/19, 192/20, 23/21, 80/21, 240/21).

 Во предметот број 1901-5216/19 за лицето В.К., корисник на правото на гарантирана минимална помош, да го преиспита донесеното решение 0901-5216 од 27.02.2023 година за остварување на правото на гарантирана минимална помош за неговото четиричлено домаќинство во намален износ, да преземе дејствија за правилно и целосно утврдување на фактичката состојба во однос на остварените приходи по основ на практикантска работа на членот на неговото домаќинство А.К. врз основа на договор за ангажирање на невработено лице број 09-1589/1 од 03.10.2022 година на Центарот за вработување Тетово, во период од 3 месеци и тоа од 01.10.2022 година заклучно со 31.12.2022 година и по утврдување на фактичката состојба, да донесе соодветно решение во согласност со законот, согласно член 31 од Законот за социјалната заштита и член 4 став 1 точка 18 од Правилникот за начинот на остварување на правото на грантирана минимална помош, утврдување на состојбата на приходите, имотот и имотните права на домаќинството, определувањето на носителот на правото, образецот на барањето и потребната документација (,,Службен весник на РСМ,, број 104/19, 192/20, 23/21, 80/21, 240/21).

**Рокот за извршување на изречената инспекциска мерка е 90 дена од приемот на решението и постојано**

2. Центарот, да донесува решение за престанок на користење на правото на гарантирана минимална помош и во истото да определува дека правото не може да се оствари во наредните 12 месеци, во случај кога корисникот на гарантирана минимална помош не известил за промена на фактите и околностите кои биле основа за признавање на правото и влијаат на користењето на правото, согласно член 40 став 1 алинеја 1 и 2 од Законот за социјалната заштита.

**Рокот за извршување на изречената инспекциска мерка е од приемот на решението и постојано**

 3. Центарот, во решението за престанок на користење на правото на социјална сигурност за старите лица да определува дека ова право не може да се оствари во наредните 12 месеци, во случај кога подносителот/корисникот на правото на социјална сигурност за старите лица има имот и имотни права од кои може да се издржува и не ја пријавил промената во материјалната и имотната состојба за себе, за брачниот другар или лицето со кое живее во вонбрачна заедница, при поднесување на барањето и во текот на користењето на правото, согласно член 9 и 10 став 2 од Законот за социјална сигурност на старите лица („Службен весник на РСМ,, број 104/2019, 188/2019) и член 4 од Правилникот за начинот на утврдување на состојбата и видот на приходите, имотот и имотните права на подносителот и неговиот брачен другар или лице со кое живее во вонбрачна заедница, образецот на барањето и потребната документација за остварување на правото на социјална сигурност за старите лица (,,Службен весник на РСМ,, број 109/19, 188/19, 192/20).

Во предметот број 1401-83 за лицето З.Р. корисник на правото на социјална сигурност за старите лица, да го преиспита донесеното решение 0401-83 од 20.02.2023 година за остварување на ова право, да преземе дејствија за правилно и целосно утврдување на фактичката состојба во однос на материјалната и имотната состојба на корисникот и за брачниот другар или лицето со кое живее во вонбрачна заедница и по утврдување на фактичката состојба, да донесе соодветно решение во согласност со законот.

**Рокот за извршување на изречената инспекциска мерка е 90 дена од приемот на решението**

 4. Раководното лице на установата или друго овластено лице во установата е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот.

 5. Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 3 од Законот за социјалната заштита, преку инспекторите за социјална заштита Никола Димитровски со службена легитимација број 28-0003 и Снежана Михајловска со службена легитимација број 28-0008, изврши вонреден инспекциски надзор над субјектот на инспекциски надзор ЈУ Меѓуопштински Центар за социјална работа Тетово, застапувано од ВД Директорот Александра Ангелковска и состави Записник број 16-341 од 30.10.2023 година, во кој се констатирани недостатоци и неправилности во постапката за остварување и користење на правото на гарантирана минимална помош и правото на социјална сигурност за старите лица.

 Жалбата не го задржува извршувањето на решението согласно член 340 став 2 од Законот.

 Врз основа на изнесеното се одлучи како во диспозитивот на ова решение.

 **Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-341 од 07.11.2023 година.

 Инспектори за социјална заштита

 **Никола Димитровски**

 **Снежана Михајловска**